জুয়েল রানা, সখীপুর (টাঙ্গাইল) প্রতিনিধি : সখীপুরে মুক্তিযোদ্ধা মোস্তফা কামাল (৬৬) হত্যার ১৫ মাস পার হলেও কোনো আসামি গ্রেফতার না হওয়ায় খুনিদের গ্রেফতার ও বিচার দাবিতে মানববন্ধন, বিক্ষোভ মিছিল ও সমাবেশ করেছে উপজেলা মুক্তিযোদ্ধা কমান্ড। গতকাল রোববার সকাল ১০টায় উপজেলা মুক্তিযোদ্ধা কমান্ড স্থানীয় মুক্তিযোদ্ধা কমপ্লেক্স চত্বরে মানববন্ধন কর্মসূচি পালন করে। বেলা ১১টার দিকে মুক্তিযোদ্ধারা মিছিল নিয়ে ইউএনও কার্যালয় ও সখীপুর থানার সামনে বিক্ষোভ শেষে মুক্তিযোদ্ধা চত্বরে এসে সমাবেশ করে।